Tottenham a jucat un meci extrem de important în tentativa echipei de a prinde locul patru, care duce în Champions League.
Tottenham a jucat pe terenul lui Chelsea într-un meci restant din Premier League. Echipa internaționalului român Radu Drăgușin avea nevoie de victorie pentru a-și păstra speranțele în privința locului patru.
Dar Tottenham și-a continuat pasa proastă, fiind învinsă cu 2-0 de Chelsea. Chalobah (24) și Jackson (72) au adus victoria pentru echipa de pe Stamford Bridge.
A fost a treia înfrângere la rând pentru Tottenham, iar echipa lui Ange Postecoglou își ia practic "La revedere" de la locul patru, rămânând la șapte puncte în urma lui Aston Villa.
Pe Stamford Bridge, Radu Drăgușin a urmărit tot meciul de pe banca de rezerve.